# data[].attributes.body
Lag mat ute på bål, ev. stormkjøkken. Lag oppskrift og ta bilder. Legg gjerne noen kommentarer/tips til selve oppskriften.

Oppskrift og bilde(r) publiseres på padlet. På denne måten får vi en «kokebok» i klassen som kan være inspirasjon for alle. Noe blir sikkert veldig godt, annet ikke så vellykka. Det er erfaringene, og deling av erfaringene, som teller. PADLET’en blir altså innleveringsmappen på denne oppgaven.

Innleveringsfrist: 28.4.20

# data[].attributes.body
Det finnes veldig mange ulike båltyper, og samme bål kan ha mange ulike navn. På nett er det også veldig mange sider om bål, båltyper, opptenning etc. Her er noen kilder :
https://www.natursekken.no/c1187998/forsok/vis.html?tid=1399995&within_tid=1399355  (dette er et opplegg fra grunnskoleressurs på nett - fint startsted rundt bål...)
https://www.speidersport.no/baltyper/
og
https://www.xxl.no/tips/friluftsliv/bal-baltyper

# data[].attributes.attachment_link.readable_text
I dette aktivitetssopplegget skal du klargjøre et ildsted, bygge opp et bål og få det til å brenne. Du skal lære om ulike typer bål og dets egenskaper, lære å praktisere sporløs ferdsel og kunne vurdere sikkerhet i forbindelse med fyring av bål. Til slutt skal du bruke det du har lært om bål for å tilberede en matrett på en hensiktmessig måte.
Bilde "Ved bålet" kan brukes.

Det å kunne fyre bål har alltid vært en viktig egenskap for oss mennesker. Bålet og ilden gir varme, lys og trygghet. Leirbålet har i tillegg en samlende og tiltrekkende kraft på oss. Når vi samles rundt bålet bærer vi videre en kulturarv som startet for minst 500 000 år siden.

FORBEREDELSER:

Les fakta-ark. Litt om bål, Bruk av kniv, øks, sag (se vedlegg til høyre)

Les om førstehjelp ved brannskader, se lenke til nettet

Klargjør utstyr, innkjøp av kunstige oppfyringshjelpemidler (Stearinlys, bomull og vaselin, opptennings poser av parafin, tennbriketter).

Finne en egnet plass for bålfyring med god tilgang på ved.

Kjøp inn matvarer til de rettene som skal tilberedes.

GJENNOMFØRING:

1. Sporløs ferdsel:

Sporløs ferdsel vil si at du driver et friluftsliv som ikke setter flere spor i naturen enn det som er nødvendig. Vis hensyn til eiere, selve naturen og det som lever i den. Når du fyrer bål bør du etter beste evne skaffer deg brensel og fyre på en slik måte at det ikke skader området du befinner deg i.

Ta i bruk allerede etablerte bålplasser

Brensel til bålet bør i stor grad komme fra allerede døde trær og greiner.

Kvister og never bør samles på en slik måte at det ikke setter varige skader på vegetasjonen.

Kapp trær og pinner helt nede ved roten, slik at ikke stubber eller pinner står igjen.

Benytt steiner til avgrensning og som underlag slik at du ikke lager merker eller skader.

Plastikk og metall bør ikke brennes, men bringes med hjem.

Rygg opp etter deg. Leirplassen bør forlates slik du ønsker å finne den.

2. Klargjør til bålbrenning:

Saml sammen naturlige brennbare materialer til opptenningsfasen

Saml tørre kvister og greiner fra gran og furu

Sag, hogg, og kløyv kubber til bålet

Steinsett bålplassen

Få godkjenning av læreren før dere tenner på bålet

3. Øv på å få fyr på bålet. Prøv å tenne med ulike typer materialer og hjelpemidler (naturlige og kunstige)

4. Konkurranse: Klassen skal konkurrere i hvem som raskest kan fyre et bål og koke opp 1 l vann.

5. Lage mat:

Dere må selv velge ut den mest hensiktmessige båltypen til valgte retter. Lag nok mat til at andre kan komme å få en liten smakebit av deres mat. Egne aktivitetsopplegg for ulike måter å lage mat.

# data[].attributes.attachment_link.description
I dette aktivitetssopplegget skal du klargjøre et ildsted, bygge opp et bål og få det til å brenne. Du skal lære om ulike typer bål og dets egenskaper, lære å praktisere sporløs ferdsel og kunne vurdere sikkerhet i forbindelse med fyring av bål.

# data[].attributes.headline
OPPTENNING - samt enkle tegninger av vanlige båltyper

# data[].attributes.subject
OPPTENNING - samt enkle tegninger av vanlige båltyper

# data[].attributes.body
Opptenning, mest med tanke på snø og vinterforhold:
https://norskfriluftsliv.no/slik-far-du-fyr-pa-vinterbalet/

Generelt om bål, samt båltyper:
https://kmspeider.no/ressurser/bal-article11207-3902.html

# data[].attributes.attachment_link.readable_text
Vinteren kan by på ekstra utfordringer for båltenneren. Vi har spurt speiderleder Eirik Bay om hans beste råd for å få fyr på bålet.

Tekst: Linn Elise Jakhelln / Eirik Gripp Bay

Takket være allemannsretten, står du fritt til å tenne opp bål i utmark i Norge i perioden mellom 15. september og 15. april. Værforholdene om vinteren kan imidlertid by på en ekstra utfordring, men heldigvis er det mange tips og triks du kan ta i bruk.

Eirik Gripp Bay er speiderleder i Norges KFUK-KFUM-speidere, og har mye erfaring med å tenne bål i all slags vær.
Hans tips nummer én for å få fyr nå om vinteren, er å tenne bålet fra toppen av - og ikke fra bunnen, slik mange gjør.
- Et bål bør være toppfyrt - i alle fall hvis det er mer enn ti cm snø på bakken. Da slipper du typiske "påskebål" som synker ned i snøen og kveler både seg selv og de som sitter rundt med sur røyk, sier Bay.
Bay forteller at når han skal lage bål på vinterstid, begynner han med å legge et lag med vedkubber på hardtrampet snø.
Lag på lag

Deretter legger han et litt kortere lag med kubber på tvers av det andre - og fortsetter med å legge lag på lag oppå hverandre i en trinnvis pyramide.

- Lagene bør legges på tvers av hverandre, og du bør begynne med den våteste, dårligste veden i bunn - da får den tid til å tørke av glørne som arbeider seg nedover. Så bygger du en liten tipi med småkvist og tørr ved øverst, som du tenner på. Da har du bål i en times tid, uten at du behøver å legge på en eneste pinne, forklarer han.

- Vær ditt eget vindskjold

Det er ikke bare snø som kan by på utfordringer. Hvis det blåser mye kan det ofte være vrient i selve oppfyringsøyeblikket.

- Hvem har vel ikke opplevd at fyrstikkene slukner? Det har i alle fall jeg!, sier Bay.
- Det enkleste skjoldet for vinden er faktisk deg selv. Legg deg ned og "rundt" bålet, slik at du skjermer både fyrstikk og bål for vinden. Så kan du fyre opp mye enklere. God planlegging er også viktig - er det naturlig le et eller annet sted kan det være smart å bygge bålet der, råder han.
I så tilfelle kan et enkelt vindskjold være løsningen.

Lær deg ordet "akselleranter"
- Akselleranter kan være så mangt. I praksis er det alt du kan finne ute i skog og mark, som hjelper deg å få fyr på, eller holde liv i, bålet, forklarer han.
"Akselleranter" er kanskje ikke et begrep du har et forhold til. Men skal vi tro Bay, kan det være greit å lære seg om man vil lykkes med bålet.

Et eksempel på noe som kan hjelpe deg å holde liv i bålet, er kvae fra grantrær. Det er heller ikke vanskelig å finne.

- Kvaen oser ofte ut fra sår i grana, for eksempel der hvor en grein har knekt av. Det danner store klumper, og kan ganske enkelt plukkes rett fra treet. Det er klissete saker - så ikke putt det i lomma, råder han.

Never, som er barkelaget på bjørketrær, er også en super aksellerant. Den du finner på død bjørk er å foretrekke.

- Finner du never på død bjørk, sparer du tid, kalorier, selve treet og unngår å bruke kniv, noe som selvsagt minsker risikoen for skade. Du bør alltid ha litt never i lomma - så får du alltid fyr på bålet, smiler Bay.
For de som er interessert i å lære mer om de mange ulike måtene et bål kan lages på, kan den følgende oversikten hentet fra KFUK-KFUM Speidernes aktivitetsbank være nyttig.
Forskjellige båltyper

Pyramidebål

er båltypen man gjerne lærer først å bygge. Det har form som en pyramide, derav navnet. Mange av de andre båltypene har pyramidebålet som basis. Start med å bygge bålet innenfra, med en liten, luftig haug med lettantennelig materiale, som never, tørr mose, trefliser, barkebiter og eventuelt avispapir. Bygg videre i pyramideform, først med mindre pinner, så litt større pinner og til slutt vedkubber når bålet har tatt skikkelig fyr.

Lag en luftig haug av never og flis

Bygg en pyramide over med små pinner

Fyll på med litt større pinner

Tenn på

Når bålet har tatt fyr, legg på større vedkubber

Pagodebål

er et fint bål til turbruk. Start med å legge to store vedkubber parallelt med noe avstand mellom. Legg så to nye på tvers. Bygg et lite pyramidebål i midten, og fortsett med å legge to og to kubber hver sin vei oppover i et par lag. Pagodebålet brenner raskt og kraftig og gir god varme, og egner seg derfor godt til matlaging - enten rett i glørne, eller man kan sette en stor trefoting over og henge en gryte i den.

Jegerbål

er et bra bål til matlaging. Finn tre like store, stabile steiner eller solide kubber. Sett dem i en trekantformasjon, slik at det går an å sette en gryte oppå dem. Bruker du kubber, skal de stå på høykant. Tenn et lite pyramidebål i midten. Legg flere pinner imellom steinene eller kubbene etter hvert som det tar fyr.

Stjernebål

blir et lite matlagingsbål som kan brukes der du ikke har steiner eller trefoting tilgjengelig. Legg 5-6 vedkubber i stjerneformasjon og tenn et lite bål i midten. Når bålet har tatt skikkelig fyr, kan du sette en kjele på midten. Etter hvert som kubbene brenner opp, dytter du dem innover mot midten.

Nying

er et tradisjonsrikt turbål som brukes når man vil ha et bål som kan brenne hele natten. Du trenger tre store stokker, gjerne gran eller furu. Legg to av dem parallelt på bakken med litt avstand. I mellomrommet lager du et lite bål av lettantennelig materiale. Deretter legger du to mindre greiner på tvers over de to stokkene, litt ute på siden, og en ny stokk oppå der igjen parallelt med de to første. Pass på at den ligger stabilt. Det er en god ide å bruke øksa og hugge litt på sidene av de store stokkene, slik at de tar lettere fyr.

Vinterbålet

passer godt om vinteren fordi det brenner sakte og lenge. Begynn med å hardtrampe snøen eller grave den bort. Legg så lag på lag med vedkubber oppover, og et lite pyramidebål eller pagodebål på toppen. Tenn bålet på toppen. Det nederste laget med ved kan gjerne være fuktig, slik at bålet ikke brenner seg så lett nedover i snøen.

Lykke til med bålet!

# data[].attributes.attachment_link.description
Vinteren kan by på ekstra utfordringer for båltenneren. Vi har spurt speiderleder Eirik Bay om hans beste råd for å få fyr på bålet. Tekst: Linn Elise Jakhelln / Eirik Gripp Bay Takket være allemannsretten, står du fritt til å tenne opp bål i utmark i Norge i perioden mellom 15.

# data[].attributes.body
Litt om ulike typer brennere:
https://www.turmat.no/stormkjokken-eller-primus/
om stormkjøkken (samt video om bruk etc):
https://skedsmospeider.no/nyttig/bruk-av-stormkjokken/

# data[].attributes.attachment_link.readable_text
Hvilket kokeapparat bør man velge på tur, og hva er forskjellene? Det skal vi forsøke å gi deg et svar på her - for mens noen sverger til stormkjøkkenet, har andre gassbrennere som sin favoritt.
Kokeapparater kan deles opp i tre kategorier: 1) Stormkjøkken/rødspritapparat, 2) Gassbrenner, og 3) Multifuelbrenner. Du tenker kanskje at vi har glemt primusen nå, men neida, Primus er faktisk bare et svensk merkenavn for kokeapparater som dekker alle de tre kategoriene, og som kan kjøres på nesten enhver form for flytende drivstoff bl.a: parafin, miljøbensin, (ikke bilbensin) diesel, og rødsprit. For mer informasjon om ulike primus-typer kan du se her: På tur med primus
Tilbake til kokeapparatene, og forskjellene mellom de.
1. Stormkjøkken/rødspritapparat - disse kommer gjerne som alt-i-et med kasserolle, stekepanne, kaffekjele, vindbeskyttelse, brenner og håndtak/klype for å løfte av varme kokekar. Settene kommer i ulike kvaliteter og størrelser, og til tross for at man i de siste årene har fått mye lette materialer, kan de ofte være litt tunge. Men man behøver jo ikke ta med hele settet hver gang man skal på tur.

Brenneren fylles med rødsprit som tennes på, plassers i vindbeskytteren og kokekaret settes over. Det er imidlertid veldig lav effekt på brenneren, noe som kan føre til at det å tilberede mat, eller koke vann for den del, kan ta relativt lang tid. Stormkjøkkenet er likevel det mest pålitelige, lettvinte og stødig i bruk, og ikke minst, ofte billigst i innkjøp.Tips! Ren rødsprit soter en del, noe som kan reduseres ved å blande rødspriten med 10 prosent vann. Og HUSK! Sprit må ikke påfylles/etterfylles varm brenner. (Eksplosjonsfare)

2. Gassbrenner - disse finnes i to varianter: enten med en brenner skrudd direkte på toppen av gassbeholderen, eller med brenneren separat og koblet til gassboksen med en slange (som på bildet under). En gassbrenner med påskrudd brenner kan fort bli litt ustabil med et kokekar på toppen, men dette kan avhjelpes ved å kjøpe til støtteben. Gassboks og brenner forbundet med slange er vesentlig mer sikker i bruk, og jo flere bein på brenneren har jo stødigere er den.Til forskjell fra stormkjøkkenet går matlaging og koking på gassbrenneren raskere da denne kan oppnå høy temperatur - opp mot 3000w under gode forhold. Styrken og flammen på en gassbrenner er også lett å regulere.

Når man bruker gassbrenner på vinteren er det viktig å huske at gass går over fra gassform til flytende form allerede ved ca. null grader celsius. Det betyr at en gassboks må holdes varm ved bruk på vinterstid for å fungere. Boksen kan pakkes i isolerende materiale under bruk og/eller holdes varm på annen passende måte under transporten. Det er også mulig å kjøpe ulike gassbeholdere som egner seg bedre på vinterstid.

Man skal alltid være forsiktig når man bruker gass og flammer. En gassbrenner som velter kan flamme kraftig opp, og bør derfor plassers på et trygt sted hvor den ikke utgjør stor fare for deg eller omgivelsene. En gassbeholder er ugjennomsiktig og kan heller ikke etterfylles. Dette gjør at du ikke kan gjenbruke boksen og heller ikke kan være helt sikker på når boksen går tom for gass.Tips! De fleste gassbrennere har innbygd tenner, men de er ikke alltid helt pålitelige. Ta derfor alltid med fyrstikker/lighter for sikkerhets skyld.

3. Multifuelbrenner - er som navnet tilsier, et kokeapparat som kan bruke ulike typer brennbart brennstoff. De er ofte lette i vekt og er derfor fine å ta med seg på lengre turer. I tillegg kan de brukes året rundt, og brennstoff kan etterfylles - noe som kan bidra til lettere oppakning da de kan fylles på underveis. Drivstoffbeholder og brenner er separate og forbundet med slange. Drivstoffbeholderen er utstyrt med pumpe, og det pumpes opp trykk som driver brenselet til selve brenneren. Apparatet har høy effekt, opp mot 3000w under gode forhold, og dermed rask koketid.

Advarsel! Ved feil tenning kan apparatet flamme litt opp, det advares derfor mot å tenne det feks. inne i telt/fortelt. Det kan også være aktuelt å bytte ventil når man bytter brensel, noe man bør ta høyde for når man planlegger turen eller pakker.

Tips! Er du usikker på bruken har Primus flere god opplæringsvideoer på Youtube: Hvordan bruke en multifuelbrenner

# data[].attributes.attachment_link.description
Hvilket kokeapparat bør man velge på tur, og hva er forskjellene? Det skal vi forsøke å gi deg et svar på her - for mens noen sverger til stormkjøkkenet, har andre gassbrennere som sin favoritt. Kokeapparater kan deles opp i tre kategorier: 1) Stormkjøkken/rødspritapparat, 2) Gassbrenner, og 3) Multifuelbrenner.

# data[].attributes.body
inspirasjon til matretter:
https://norskfriluftsliv.no/fem-tips-til-smakfull-mat-pa-balet/
og
https://markablogg.blogspot.com/2013/04/mat-pa-bal-oppskrift-appelsinkake-mm.html
og
https://www.nrk.no/mat/20-oppskrifter-pa-turmat-til-paske-1.12279022
og
http://www.barnehageside.no/db/dokumenter/www.vestbynaturbarnehage.no/filer/Kokebok%20for%20mat%20p%C3%A5%20b%C3%A5l.pdf

# data[].attributes.attachment_link.readable_text
Den 15. september ble det generelle bålforbudet opphevet, noe som betyr at det igjen er lov å tenne bål i utmark. Så lenge man har godt med varme klær, er det å samles rundt et bål noe av det hyggeligste som finnes nå på høsten. Med litt forberedelser hjemme, kan dere også trylle fram lekker mat på bålet.
- Den beste turmaten gjør mer enn å bare holde dere gode og mette, den skal også være en god stemningsskaper. Det finnes så mye annen spennende turmat enn svette brødskiver eller grillpølser, sier Tonje Refseth, som leder prosjektet Turmat fra hele verden.
Turmat fra hele verden er et initiativ fra Norsk Friluftsliv med hensikt å få flere mennesker ut i naturen gjennom gode mat- og turopplevelser.

- Det å lage mat på bål er faktisk ganske enkelt, så lenge du er godt forberedt. Har du med deg aluminiumsfolie og litt olje eller smør, er det bare fantasien som setter grenser for hva du kan pakke inn og steke rett på bålet, sier Refseth.

Her er fem spennende oppskrifter dere kan prøve i høst:

For å se oppskriftene i sin helhet må du klikke på lenkene under.

Dette er en sunn, smakfull og enkel rett, som kan varieres i det uendelige. Konseptet er enkelt: Hakk fisk og grønnsaker i passe store biter, dryss med soyasaus og olje. Så er det bare å pakke hele kalaset inn i folie og slenge det på bålet. Etter ti minutter har du en sunn og deilig middag!

Her er det brukt laks og sei, men du kan også bruke andre fisketyper. Retten kan også enkelt gjøres vegetarisk, ved å for eksempel bytte ut fisken med sopp, tofu, eller flere grønnsaker. Ønsker du en mer spicy variant, kan du drysse litt hakket hvitløk og chili over før steking. Du kan også gjerne tilsette frisk koriander ved servering.

De fleste liker taco. I denne oppskriften har den populære retten fått en litt ny vri, hvor tacoshell og lefser er byttet ut med en baguette.

Her er det brukt kjøttdeig som tacofyll, men retten kan også enkelt gjøres vegetarisk ved å bruke for eksempel bønner eller sopp. Baguetten toppes med ost og tacochips, før den pakkes inn i folie og legges på bålet. Har du rester fra fredagens tacomiddag er dette også en super måte å få brukt dem opp på.

Det er morsommere for barna å spise fisk når den kommer på et spyd. I denne oppskriften har fisken fått følge av ferdigkokte potetbiter, paprika, squash og cherrytomat. Du velger selv om du vil kutte opp ingrediensene på forhånd eller gjøre dette ute.

Når ingrediensene er ferdig kuttet, kan alle få lov til å komponere sitt eget fiskespyd. Ferdige spyd pensles med litt olje, og stekes på rist på bålet.

Kan nytes rett fra spydet, eller serveres i en tortillalefse med litt rømme til.
Bannock er en tradisjonell skotsk brødkake som både kan lages i ovn eller stekepanne. Alt du trenger til det som må være verdens enkleste brød på bål, er mel, bakepulver, sukker, salt, vann og litt smør til steking.
Brødet kan smakssettes med ulike typer krydder eller fyll. I denne varianten er brødet er fylt med sjokoladepålegg før steking. Bannock-brød egner seg godt både som dessert eller lunsj på bålturen.

Er du på utkikk etter en enkel og god turdessert som krever minimalt med forberedelser? Til denne søte drømmen trenger du kun to ingredienser - nemlig banan og Daim-sjokolade.

Mange har nok gode minner fra å spise grillet banan med sjokolade. Med denne vrien får du i tillegg en deilig og knasende karamell, som gjør seg godt mot den myke bananen. Nam!

Les mer: Dette er grill- og bålvettreglene

# data[].attributes.attachment_link.title
Fem tips til god og enkel mat på bål - Norsk Friluftsliv

# data[].attributes.attachment_link.description
Maten smaker enda bedre når den lages på bål. Vi har samlet fem enkle og smakfulle oppskrifter til mat på bål.

# data[].attributes.body
Du trenger:

Grønnsaker (f.eks. paprika, rødløk, minimais, cherrytomater, sopp)

Kjøttboller

Fiskekaker

Grove tortillalefser

Lettrømme

Grillspyd

Slik gjør du:

1. Ta med barna på å kutte opp grønnsaker og fiskekaker i passe biter. Legg alt i bokser.

2. Pakk sekken med alt dere trenger og gå på tur et sted der det kan tennes bål med grillrist over.

3. La barna komponere sitt eget grillspyd.

4.  Stek grillspydene på rist på bålet.

5. Maten kan nytes rett fra spydet, eller serveres i en grov tortillalefse med litt lettrømme til.

Tips:
Dette er en rett som kan tilpasses ulike matbehov, ved å ha med ulike ingredienser. Barna velger det de ønsker og kan spise. Kjøp gjerne kjøttboller og fiskekaker med høyt innhold av kjøtt og fisk. Eller velg ren fisk. Et dryss med salt og pepper er også godt!

Oppskrift av Guro Finnerud Jacobsen

# data[].attributes.body
4 porsjoner (Voksne):

4 stk. skinn og beinfri sei- eller lakse- fillet.

8 stk. Amadine poteter.

1 stk. Paprika, gul, i grove biter.

1 stk. Paprika, grønn, i grove biter.

1 stk. Paprika, rød, i grove biter.

3 stk. Tomater, i grove biter.

3 stk. Sjampinjong

2 stk. Gulrot

2 stk. Vårløk

1 ss margarin pr. Folie.

Krydder:

Timian

Persille

Salt

Pepper

Utstyr:

4 stk. Grillspyd

4 stk. Aluminiumsfolie

4 stk. Gaffel

1.     Kutt alt av grønnsaker i skiver og sei/laksen i terninger. Dette kan gjøres før avreise og legges i bokser. Deretter kan barna være med å lage sine egne pakker eller spyd.

2.     Finn frem fire ark aluminiumfolie. Ha en ss smør i midten av hver pakke.

3.     Legg «skattekisten» eller spydene på en rist over bålet i cirka 10 min, til fisken er klar og grønnsakene møre.

4.     Spiss rett fra «skattekisten».

Tips:

·      Bruk gjerne andre grønnsaker. Gjerne dine favoritter eller rester fra barnehagen.

·      Bruk gjerne sei - den er både bærekraftig, velsmakende og rimelig.

- Christine & Malin

# data[].attributes.body
Vi kuttet opp forskjellige grønnsaker, laks og funnet frem pastarester. Barn og voksne laget egne pakker med det de ønsket som vi la på grillen.

Vi brukte aluminiumsfolie, soyaolje, Melange.

Grønnsaker var brokkoli, blomkål, gulrot, kålrabi, løk, hvitløk, og toppet det med laks. Litt salt, pepper og grillkrydder.

Rørte litt i pakkene innimellom for at det ikke skulle svi seg.

Ny bålmat ble Fritters

(søk på Cauliflower fritters ottolengi).

1. En liten blomkål, kuttes i mindre biter. Kokes møre, så det er lett å mose de.

2. En kopp hvetemel, ca to dl.

3. Tre ss finhakket persille+ hele blader til garnityr.

4. To sjalottløk finhakket ca 1/4 kopp, kan bruke vanlig gul løk.

5. Ett fedd hvitløk (eller to) presset.

6. Fire store egg (piskes før du blander)

7. 1 1/2 ts spisskummen

8. Litt gurkemeie

9. En ts malt kanel.

Alt blandes godt. Grilles på aluminiums folie, bruk godt med olje. Lurt å brette opp kantene på foliet.
God appetitt
Abigael

# data[].attributes.body
GRØNNSAKSSPYD, KYLLINGFILET OG DESSERTSPYD

Du trenger:

- Grillspyd

- Aluminiumsform eller folie

- Grønnsaker etter eget ønske

- Tortillalefse eller baguetter
- Dressing eller rømme

- Krydder og olje etter ønske.

- Frukt etter eget ønske
- Marshmallows

- Grillrist.

Fremgangsmåte:

- Grønnsaker, kjøtt og frukt kuttes i passelig store biter.
- Kjøttet marineres om ønskelig med olje og krydder.

- Kjøttet kan tres på spyd eller legges i aluminiumsform eller folie.

- Frukten og marshmallows tres på spyd.

Dette er oppgaver barna fint kan delta på. Om man skal ha det med på tur så oppbevares spydene i en tett beholder. Grillspyd egner seg best til å steke på rist, så det er fint om man har med rist til å legge på bålet. Man kan fint variere med ulike typer kjøtt og fisk, slik at barna kan velge ut fra deres egne ønsker. Tortillalefser eller baguetter kan fint varmes i aluminiumsfolie direkte på bålet eller på grillrist.

Benedicte Wessel-Hansen.

# data[].attributes.body
Utstyr:
- rist (provisorisk bålpanne tilgjengelig..)
- ved
- tennbriketter
- fyrstikker
- aluminiumsfolie
- bestikk
- fat (valgfritt)
- boks til smør
- tusj

Ingredienser:
-  smør
- hvitløk
- chili
- pepper
- ørret (beregnet 1/2 filet per barn og 1 filet per voksen)
- grønnsaker (wokgrønnsaker, diverse passende som finnes i kjøleskapet).. i dagens eksempel: minimais, paprika, løk, brokkoli, gulrot

Før tur:
- Lag hvitløkssmør. Romtempererer smøret og blander inn hvitløk, chili og pepper. Tilpass mengder til barna.
- Kutter opp grønnsaker og har i egnet innpakning.
- Tar opp fryste fiskefileter (om ikke man har fersk fisk i budsjettet)

Fremgangsmåte:
- Deler opp folie, alle får hver sin pakke
- Barn/voksne plukker de grønnsaker de vil ha
- Legger smør, ørret og grønnsaker i folien, bretter sammen og skriver på navn

Serveres på fat for ikke å brenne seg eller miste temperatur på maten.

Resultatet vurderes som positivt og vil gjentas. Spennende å "lage maten sin selv" og å spise middag ute. Enkelte sluttet å like fisk på veien bort, og spiste derfor kun grønnsaker.

- Ida Wright

# data[].attributes.body
Jeg brukte kyllingkjøttdeig og ost som fyll i tortillalefse. Her kan man bruke bønner og sopp i stede for kjøtt. Vil man gjøre det enkelt på tur kan kjøttet stekes på forhånd. Tilbehøret var salat og  nachochips.

# data[].attributes.body
Ingredienser:

500 gr kjøttdeig

Pepper &salt

1 revet løk

1/2 kopp Griljemel

2 SS olje

Tortillabrød

Tykke grillspyd

Salat

Slik gjør du:

1. Bland alt godt med kjøttdeigen i en bolle.

2. Legg det i kjøleskapet ca 1/2 - 1 time.

3.  Tenn bålet og la det tenne litt (skal ikke være for varmt og mye ild).

4. Ta en del av deigen (stor som sitron) og form det til en oval kake og stikk et grillspydd gjennom den.

5. Grill kebabene i begge sider 3-6 minutter til de har fått fin farge og gjennomstekte.

6. Server kebabene med tortillabrød, dressing og salat.

# data[].attributes.body
Bål stekt laks

Utstyr

* Aluminiumsfolie/ aluminiumsform

* Krydder (Piffi)

* Smør

* Laks

* Grønnsaker (potet, gulrøtter,blomkål ++) etter egent ønske

Kutt opp potetene, gulrøttene og blomkål i små skiver.

Legge laksen og grønnsakene i aluminiumsfolien. Ta på ønsket mengde smør/ krydder og legge over folie.

Vi lot den steke i ca 40 minutter.

# data[].attributes.body
Fikk desverre ikke gjort dette pga opptenningsforbud, men skal prøve dette da det er mulig å lage bål igjen. 😊

Du trenger:
Kyllingfilet
Masala/summak krydder
Poteter
Gulerot
Løk
Paprika
Evt. grønnsaker av eget ønske
Smør eller olje

1. Kutt opp kyllingfilet
2. Kutt opp grønnsaker
3. Smelt smør og la det avkjøle
4. Del opp folie og lag små 'forundringspakker'
5. Fyll opp foliepakke ne med kylling, grønnsaker og smør
6. Varm/stek på bålet, og sjekk Underveis. Maten er fwrisg da kyllingen er gjennomstekt.
7. Velbekomme 😋

# data[].attributes.body
Oppskrift:
6 egg
800 gram hvetemel
2,5 kopp sukker
1 liter kulturmelk
4 ts natron

Slik gjør du:
Bland alt sammen til ei røre. Bruk en øse til å fordele røren til lappene rundt på steke takken, eller på steke brett til bål. Kan være lurt å bruke matfett/smør på takken først. Lappene stekes på begge sider til de er gyldne i fargen.

Nytes best mens de er varme. Eks med smør, sukker, syltetøy eller pisket krem på toppen.

# data[].attributes.body
Ingredienser:
(Gir 10-12 lapper på 10-12 cm i diameter)
400 g kald havregrøt
3 stk egg
3 ss hvetemel
2 ts bakepulver
4 ts vaniljesukker
1 klype salt
0,5-1 dl melk

Fremgangsmåte røre:
Bland sammen ingrediensene med en visp eller stavmikser.
Tilsett melk til røra blir passe tykk.
Hell røra over i en boks med lokk og ta med på tur!

Steking:
Primusen min er dessverre ødelagt, så jeg lagde en tilpasset versjon av jegerbål https://norskfriluftsliv.no/slik-far-du-fyr-pa-vinterbalet/ med en treplate under så ikke bålet skulle smelte ned i snøen. Det blåste, så en forlatt snøborg ga oss og bålet ly for vinden.

Stek lappene i smør til de er gylne, ca 45-60 sekunder på hver side.

Servering:
Minsten foretrekker blåbærsyltetøy, mellomste foretrekker brunost og den største er aldri med på tur lenger (16...).

Christian

# data[].attributes.body
Ingredienser:
400 g kjøttdeig
1 pakke tacokrydder
litt vann
1 boks maiskorn
50 g kokte bønner
1 løk, hakket
4 store paprikaer
rømme
ost
tortillachips

- Stek kjøttdeigen til den er brun. Ha i tacokrydder, vann, løk, mais og bønner. La stå å trekke på svak varme til vannet nesten er kokt inn.

- Skjær toppen av paprikaene og rens dem for frø. Fyll blandingen oppi paprikaene og sett på toppen igjen. Pakk godt inn i folie. Når du skal spise legger du paprikaene i glørne på bålet. Etter ca 15 minutter er de gjennomvarme. Ha på revet ost og rømme og spis tortillachips ved siden av.

Karine.

# data[].attributes.body
soppsuppe er raskt og enkelt å lage både på bål og primus, og på høsten kan man bruke det man finner i skogen! Jeg brukte skogssopp vi plukket og tørket i høst, men aromasopp, champignon eller annen fersk sopp fra butikken kan også brukes. siden vi måtte bruke bålpanna hjemme pga bålforbud, brukte jeg en solid jerngryte over bålet, da er det lettere å kontrollere varmen og unngå at det svir seg.

du trenger:
litt sjalottløk
ca 3 dl vann
en terning grønnsaksbuljong
et fløtehus
meierismør til steking
litt mel til jevning

sopp og løk kuttes i passende biter, gjerne på tur sammen med barna, og freses i godt med meierismør. strø over mel og rør om, før du heller over vann, buljong og fløte. la det koke i ca fem minutter, og smak til med salt og pepper.

Epledessert
denne supergode desserten bør nok ikke være hverdagskost på tur, men kan være en kjempegod fristelse å lage i skogen til "spesielle anledninger". hos oss ble det riktig påskekos, servert med vaniljeis ved siden av. retten kan forberedes på kjøkkenet, men det er ekstra gøy å kutte epler ute i skogen!

du trenger:
ca 1 kg epler
1 dl vann
ca 1 ss sitronsaft
100g brunt sukker
150g havregryn
120g smeltet smør
kanel
litt rosiner

epler kuttes i passe biter og legges i en gryte med vann over bål eller bluss. drypp over sitronsaften, og la eplene koke seg halvveis møre under lokk. tilsett resten av ingrediensene, og la det koke seg mørt.

Elise

# data[].attributes.body
Vi fryser alltid ned rester av tacokjøtt og lignende.
Enten før man drar på tur eller mens man er på tur lager du wrappen med det du vil av tilbehør.

Vi brukte:

Tacokjøtt
kylling
ost
mais
paprika
brokkoli
løk
Dette var bare noe rester vi hadde, så man kan bruke det man selv har liggende.

Enten kan du bruke folie eller så kan du dytte inn noen pinner som holder lefsen på plass.

Stek på bål til ønsket varme.
Det fine med denne er at du får brukt opp rester fra kjøleskapet/frysa
Den andre fine tingen er at den kan spises kald eller varm, fordi kjøttet er allerede stekt.
For utålmodige barn kan dette være fint da den ikke trenger å steke så lenge.

Fikk dessverre ikke tatt bilde da jeg lagde det på jobb.

Camilla

# data[].attributes.body
pannekakerøre
3 dl hvetemel
2 moste bananer
1/2 ts sukker
6 dl melk
3 egg
3 ss smør til steking

Bland ingrediensene, og pisk til det blir en klumpfri røre. hell røren over i 1 1/2 l flasker å ta med på tur.
Stek pannekakene på bålpanna.
ha på hjemmelagd syltetøy  og kos dere på tur:)

Fikk ikke prøvd det denne gangen pga. bålforbud.

Hege

# data[].attributes.body
Epleskatter er noe jeg lagde på skolen som liten og som jeg har forsøkt å utvide med nye ingredienser og smaker. Dette blir som en søt overraskelse på bålet og er spennende for barna å lage selv. Oppskriften er som følger : -et eple pr pers. - smør - rosiner - nøtter - krydder som kanel og kardemomme - skje og aluminiumsfolie til hver porsjon. Eple kan med fordel hules ut før man drar på tur. Barna legger eple i aluminiumsfolie og fyller med valgfritt innhold og topper det med smør. Eplet pakkes deretter inn og stekes til eplene er møre. Om man vil kan man toppe det med fløte barna selv rister til krem, eller aller helst bare spises som de er. Eplene kan også pakkes ferdig før man går og merkes med hvert enkelt barns navn om ønsker det.  Guro

# data[].attributes.body
Grunndeig muffins:

2 stk | store egg
2 dl | sukker
125 g | Smør
1 dl | Helmelk
3 ½ dl | hvetemel
1 ½ ts | bakepulver
1 ts | malt kardemomme

Fremgansmåte:
Kutt av toppen på ca 5  appelsiner, og ta ut fruktkjøttet inni. Noe av saften fra appelsinene kan man ha oppi muffinsdeigen for å få litt ekstra smak.
Ha muffinsdeigen oppi appelsinene til de er litt over halvfulle, og pakk dem godt inn i aluminiumfolie.
Legg appelsinene på bålet, og pass på at det kommer god med varme fra alle sider.  La de ligge i ca 20 min, så skal muffinsene være klare.

Tonje Stiansen

# data[].attributes.headline
Omelett/eggerøre m/ grønnsaker, kjøtt og brød

# data[].attributes.subject
Omelett/eggerøre m/ grønnsaker, kjøtt og brød

# data[].attributes.body
Oppskrift:
·       3 egg

·       ¼ l melk

·       ½ ts salt

·       ½ ss smør (+ smør til brødet og til steking)

·     Valgfritt kjøtt og grønnsaker.

·       Eg brukte opp restar eg hadde i kjøleskapet, blei mykje forskjellig, men godt. Eg hadde i Bogskinke, kylling, mais, paprika, purre og ananas. Her er det bare og bruke det ein sjølv har lyst på.

·       Rundstykker/Brød

Framgangsmåte:

Visp egg og melk lett sammen, tilsett salt og ha blandingen på ei  flaske.

Kutt grønsaker og kjøtt og ha i bokser.

Varm opp stekepanna, ha i eggerøra, ingrediensene i boksene, samt ein klatt smør.

Rør rundt og stek til røra har stivnet, server med brød til

Utstyr:

Stormkjøkken (husk gass og fyrstikker!)

Steikepanne

Steikespade

Tallerk og bestikk eventuelt ana og ete på.

Veldig lettvind mat å lage på stormkjøkken. Tar ikkje for lang tid å forberede og kan varierast ut ifrå ulike behov og allergiar. Sjefen på 15 mnd. va veldig fornøgd mæ dagens utemiddag. (tenkte å ha brød inntil, men det blei liggane att på kjøkkenbenken)

# data[].attributes.body
Ingredienser:

- Gulrøtter
- Kålrot
- Poteter
- Purreløk
- Pølse
- Grønnsaksbuljong
- Salt
- Pepper
- Vann

Fremgangsmåte:

- Kutt grønnsakene og pølsene i ca like store terninger.
- Legg alt over i en kjele, og tilsett vann og buljong.
- Kok i ca 15 minutter til grønnsakene er møre.
- Smak til med salt og pepper.
- Server gjerne med focaccia eller annet brød

Enkel og god mat å lage på tur. Man kan kutte opp grønnsakene på forhånd, gjerne sammen med barna. Man kan også bytte ut pølse med annet kjøtt, eller man kan kun ha grønnsaker. Man kan bruke hva slags grønnsaker man vil, gjerne rester.

Elin Kultan

# data[].attributes.body
Mange flotte ideer her:)